செத்த குழந்தை; தோல் கன்றுக்குட்டி! போதும்! போதும்! நாம் கெட்டிக்காரர்கள்தாம். எனக்குக் கடற்கரைக்குப் போகவேண்டும் என்ற ஆசை. மனிதனின் வெற்றியைக் கவனித்தது போதாதா? கடற்கரைக்குச் சென்றேன். லேசான தென்றல், டாக்கா மஸ்லினை உடுத்திய மாதிரி மேலே தவழ்ந்தது. நல்ல காலமாக ரேடியோ முடிந்துவிட்டது. கடற்கரையில் சற்று தூரத்தில் ஒரு பெண்ணின் கீதம். சங்கரா பரணம்; இன்பந்தான். நின்று கேட்டால் குடி முழுகிப்போகுமாமே, ஹிந்து சமூகத்திற்கு.